Када је Гај Дулије добио информацију да Картагињани пустоше обалу крај Мила на Сицилији он је кренуо у том правцу са целом флотом и ту се нашао пред великом картагињанском флотом. Гај Дулије је командовао са 103 брода, а картагињанска флота је према Полибију имала 130 бродова, а према Диодору 200 бродова. Битка код Мила окончала се римском победом, углавном захваљујући употреби корвуса. Картагињани су изгубили око 50 бродова. Била је то прва римска поморска победа, која је улила велико самопоуздање новој римској морнарици.